

**"АКПО" акционерлік қоғамы (Ақтау қаласы) туралы**

Қазақстан Республикасы Үкіметінің Қаулысы 1998 жылғы 7 желтоқсан N 1248

      "АКПО" ашық үлгідегі акционерлік қоғамына оңалту рәсімін қолданудың қанағаттанғысыз нәтижелеріне, ауыр қаржы-экономикалық жағдайына және оның дәрменсіздігіне байланысты, Қазақстан Республикасының "Банкроттық туралы" Z970067\_ Заңына сәйкес Қазақстан Республикасының Үкіметі Қаулы етеді:

      1. Қазақстан Республикасының Мемлекеттік кіріс министрлігі "Кәсіпорындарды қайта ұйымдастыру және тарату жөніндегі агенттік" акционерлік қоғамы арқылы заңдарда белгіленген тәртіппен:

      бір апта мерзім ішінде "АКПО" ашық үлгідегі акционерлік қоғамына (бұдан әрі - "АКПО" ААҚ) қатысты банкроттық туралы іс қозғау туралы талап-арызбен Қазақстан Республикасының сот органдарына өтініш жасауды;

      сотқа конкурстық басқарушының кандидатурасын ұсынуды;

      кредиторлар комитетіне өкілдің кандидатурасын белгілеуді қамтамасыз етсін.

      2. Сот органы "АКПО" ААҚ-ын банкрот деп тану туралы шешім қабылдаған жағдайда және банкроттық рәсімдерін жүргізу барысында азаматтардың өміріне, денсаулығына және қоршаған ортаға әсер етуге қабілетті қолайсыз жағдайлардың пайда болуын болдырмау мақсатында конкурстық массаны сатудың:

      "Кәсіпорындарды қайта ұйымдастыру және тарату жөніндегі агенттік" акционерлік қоғамының Қазақстан Республикасы Энергетика, индустрия және сауда министрлігінің қорытындысын ескере отырып "АКПО" ААҚ конкурстық массасын сатудың жоспарын бекітуін;

      "АКПО" ААҚ конкурстық массасын бірыңғай лотпен сатуды көздейтін айрықша шарттары мен тәртібін белгілесін;

      әкiмшiлiк шығындар мен бiрiншi кезектегi кредиторлардың алдындағы мiндеттемелердiң төленбеген бөлiгiнің сомасына тең лот үшiн ең төменгi бағаны;

      заңнаманың талаптарын ескере отырып бiр ғана қатысушы жағдайында өткен лот бойынша сауда-саттықты тану мүмкiндiгiн.

      Ескерту. 2-тармақ абзацтармен толықтырылды - ҚР Үкіметінің

               2000.08.07. N 1215 қаулысымен. P001215\_

      2-1. Конкурстық массаны сатып алушыларға:

      2000 жылғы 1 желтоқсанға полистирол өндiрiсiн жаңарту үшiн жағдай жасауды қамтамасыз ету жөнiнде мiндеттемелер қабылдауға;

      сауда-саттықтың нәтижелерi туралы хаттамаға қол қойылған күннен бастап объектi мен қызметшiлердi ұстау жөнiндегi барлық шығындарды төлеу жөнiнде мiндеттемелер қабылдауға;

      сатып алу-сату шартының ажырамас бөлiгi болып табылатын Қазақстан Республикасының Энергетика иидустрия және сауда министрлiгiмен келiсілген кесте бойынша үшінші кезектегi кредиторлардың талаптарын өтеу жөнiнде мiндеттемелер қабылдауға;

      сатып алушыда кәсiпорынның өндiрiстiк қызметiн жаңғырту туралы Қазақстан Республикасының Энергетика, индустрия және сауда министрлігімен келісілген инвестициялық бағдарламаның болуына қосымша талаптар көзделсін.

      Ескерту. 2-1-тармақпен толықтырылды - ҚР Үкіметінің 2000.08.07.

               N 1215 қаулысымен. P001215\_

      3. Қазақстан Республикасы Үкіметінің "АКПО" акционерлік қоғамын қаржы-экономикалық сауықтыру жөніндегі шаралар туралы" 1997 жылғы 24 ақпандағы N 257 P970257\_ қаулысы 2,3,4,5,6-тармақтарының күші жойылған деп танылсын.

      4. Қазақстан Республикасының Энергетика, индустрия және сауда

министрлігі Қазақстан Республикасының заңнамасында белгіленген тәртіппен

сатып алушының сатып алу-сату шарты бойынша өз міндеттемелерін орындауын

бақылауды қамтамсыз етсін.

     Ескерту. 4-тармақ жаңа редакцияда - ҚР Үкіметінің 2000.08.07. N 1215

              қаулысымен.

P001215\_

     5. Осы қаулы қол қойылған күнінен бастап күшіне енеді.

     Қазақстан Республикасының

         Премьер-Министрі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК